
1. Germania omnis a Gallis Raetisque et Pannoniis 
Rheno ac Danuuio fluminibuS; a Sarmatis Dacisque mutuo 
metu aut montibus separatur. Cetera Oceanus ambit^ 
latos sinus et insularum inmensa spatia complectenS; nuper 
cognitis quibusdam gentibus ac regibuS; quos bellum 
aperuit. 

RhenuB^ Raeticarum Alpium inaccesso ac praecipiti 
uertice ortu^, modico flexu in occidentem uersus septen- 
trionali Oceano miscetur. 

Danuuius, moUi et clementer edito montis Abnobae 
iugo effusus, pluris populos adit, donec in Ponticum mare 
sex meatibus erumpat: septimum os paludibus hauritur. 

2. Ipsos Germanos indigenas crediderim minimeque 
aliarum gentium aduentibus et hospitiis mixtos, quia nec 
terra olim sed classibus aduehebantur qui mutare sedes 
quaerebant, et inmensus ultra utque sic dixerim aduersus 
Oceanus raris ab orbe nostro nauibus aditur. Quis porro, 
praeter periculum horridi et ignoti maris, Asia aut Africa 
aut Italia relicta Germaniam peteret, informem terris, 
asperam caelo, tristem cultu aspectuque, nisi sibi patria sit? 

Celebrant carminibus antiquis, quod unum apud illos 
memoriae et annalium genus est, Teutonem deum terra 
editum. Ei filium Mannum, originem gentis conditorem- 
que, Manno tris filios assignant, e quorum nominibus 
proximi Oceano Ingaeuones, medii Herminones, ceteri 
Istaeuones uocentur. Quidam, ut in licentia uetustatis, 
pluris de eo ortos pluresque gentis appellationes, Marsos 
Gambriuios Sue&os Vandilios, adfirmant; eaque uera et 
antiqua nomina. Ceterum Germaniae uocabulum recens 
et nuper additum, quoniam qui primi Rhenum transgressi 

Taciti Germania. 1 

Gallos expulerint, ac nunc Tungri, tunc Germani uocati 
sint. ita nationis nomen^ non gentis eualuisse paulatim, 
ut omnes primum a uictore ob metum^ mox et a se ipsis 
inuento nomine Germani uocarentur. 

3. Fuisse et apud eos Herculem memorant; primum- 
que omnium uirorum fortium ituri in proelia canunt. 

Sunt ilKs haec quoque carmina; quorum relatu, quem 
baritum uocant^ accendunt animos futuraeque pugnae 
fortunam ipso cantu augurantur; terrent enim trepidant- 
UC; prout sonuit acieS; nec tam uoces illae quam uirtutis 
concentus uidentur. Adfectatur praecipue asperitas soni 
et fractum murmur^ obiectis ad os scutis^ quo plenior et 
grauior uox repercussu intumescat. 

Ceterum et VExen quidam opinantur longo illo et 
fabuloso errore in hunc Oceanum delatum adisse Ger- 
maniae terras^ Asciburgiumque^ quod in ripa Rheni situm 
hodieque incolatur^ ab illo constitutum nominatumque. 

Aram quin etiam Vlixi consecratam; adiqcto Laertae 
patris nomine, eodem loco olim repertam, monimentaque 
et tumulos quosdam Graecis litteris inscriptos in confinio 
Germaniae Raetiaeque adhuc extare. Quae neque con- 
firmare argumentis neque refellere in animo est: ex in- 
genio suo quisque demat uel addat fidem. 4. Ipse eo- 
rum opinioni[bus] accedo, qui Germaniae populos nullis 
[aliis] aliarum nationum conubiis infectos propriam et 
sinceram et tantum sui similem gentem extitisse arbi- 
trantur. Vnde habitus quoque corporum, quamquam in 
tanto hominum numero, idem omnibus. truces et caeruli 
oculi^ rutilae comae^ magna corpora et tantum ad impe- 
tum ualida: laboris atque operum non eadem patientia; 
minimeque sitim aestumque tolerare, frigora atque ine- 
diam caelo soloue adsueuerunt. 

5. Terra etsi aliquanto specie differt, in uniuiersum 
tamen aut siluis horrida aut paludibus foeda^ i^midior 
qua Gallias^ uentosior qua Noricum ac Pannoniam aspi- 
cit; satis ferax, frugiferarum arborum impatiens, pecorum 
fecunda, sed plerumque inprocera. 

Ne armentis quidem suus honor aut gloria frontis; 
numero gaudent, eaeque solae et gratissimae opes 
sunt. 

Argentum et aurum propitiine an irati dii negauerint 
dubito. 

Nec tamen adfirmauerim nullam Germaniae uenam 
argentum aurumue gignere; quis enim scrutatus est? 
possessione et usu haud proinde adficiuntur. 

Est uidere apud illos argentea uasa^ legatis et prin- 
cipibus eorum muneri data^ non in alia uilitate quam 
quae humo finguntur. quamquam proximi ob usum com- 
merciorum aurum et argentum in pretio habent, formas- 
que quasdam nostrae pecuniae agnoscunt atque eligunt. 

Interiores simplicius et antiquius permutatione mer- 
cium utuntur. 

Pecuniam probant ueterem et diu notam^ serratos 
bigatosque. 

Argentum quoque magis quam aurum secuntur^ nuUa 
affectione animi^ sed quia numerus argenteorum facilior 
usui est promiscua ac uilia mercantibus. 6. Ne ferrum 
quidem superest, sicut ex genere telorum colligitur. 

Rari gladiis aut maioribus lanceis utuntur: hastas 
uel ipsorum uocabulo frameas gerunt angusto et breui 
ferro, sed ita acri et ad usum habili^ ut eodem telo, prout 
ratio poscit, uel comminus uel eminus pugnent. 

Et eques quidem scuto frameaque contentus est; 
pedites et missilia spargunt pluraque singuli; atque in- 
mensum uibrant, nudi aut sagulo leues. nulla cultus iac- 
tatio; scuta tantum lectissimis coloribus distingunt. pau- 
cis loricae, uix uni alteriue cassis aut galea. Eqtii non 
forma, non uelocitate conspicui. 

Sed nec uariare gyros in morem nostrum docentur: 
in rectum aut uno flexu dextros agunt, ita coniuncto orbe^ 
ut nemo posterior sit. in uniuersum aestimanti plus 
penes peditem roboris; eoque mixti proeliantur, apta et 
congruente ad equestrem pugnam uelocitate peditum, 
quos ex omni iuuentute delectos ante aciem locant. 

Definitur et numerus : centeni ex singulis pagis sunt^ 
idque ipsum inter suos uocantur, et quod primum nume- 
rus fuit, iam nomen et honor est. 

Acies per cuneos componitur. cedere loco, dummodo 
rursus instes, consilii quam formidinis arbitrantur. Cor- 
pora suorum etiam in dubiis proeliis referunt. Scutum 

reliquisse praecipuum flagitium^ nec aut sacris adesse aut 
concilium inire ignominioso fas; multique superstites 
bellorum infamiam laqueo finierunt. 

7. Reges ex nobilitatC; duces ex uirtute sumunt. 
nec regibus infinita ac libera potestas^ et duces exemplo 
potius quam imperio^ si prompti^ ac si conspicui [si] ante 
aciem agant^ admiratione praesunt. 

Ceterum neque animaduertere neque uincire, ne uer- 
berare quidem nisi sacerdotibus permissum, non quasi in 
poenam nec ducis iussu, sed uelut deo imperantC; quem 
adesse bellantibus credunt. Effigiesque et signa quaedam 
detracta lucis in proelium ferunt. Quodque praecipuum 
fortitudinis incitamentum est, non casus nec fortuita con- 
globatio turmam aut cuneum facit; sed familiae et pro- 
pinquitates et in proximo pignora, unde feminarum ulu- 
latus Siuditur (audiri codd,\ unde uagitus infantium. Hi 
cuique sanctissimi testes, hi maximi laudatores: ad ma- 
tres, ad coniuges uolnera ferunt; nec illae numerare et 
exigere plagas pauent; cibosque et hortamina pugnanti- 
bus gestant. 

8. Memoriae proditur quasdam acies inclinatas iam 
et labantes a feminis restitutas constantia precum et ob- 
iectu pectorum et monstrata comminus captiuitate, quam 
longe inpatientius feminarum suarum nomine timent, adeo 
ut efficacius obligentur animi ciuitatum, quibus inter ob- 
sides puellae quoque nobiles imperantur. 

Inesse quin etiam sanctum aliquid et prouidum pu- 
tant; nec aut consilia earum aspemantur aut responsa 
neglegunt. Vidimus sub diuo Vespasiano Velaedam, diu 
apud plerosque numinis loco habitam; sed et olim Al- 
brwnam (albriniam, auriniam codd,) et compluris alias 
uenerati sunt, nqn adulatione nec tamquam facerent deas. 

9. Deorum maxime Mercurium colunt, cui certis 
diebus humanis quoque hostiis litare fas habent. 

Herculem ac Martem concessis animalibus placant. 

Pars Sue&orum et Isidi sacrificat. 

Vnde causa et origo peregrino sacro, parum comperi, 
nisi quod signum ipsum in modum libumae figuratum 
docet aduectam religionem. 

Ceterum nec cohibere parietibus deos neque in ullam 

humani oris speciem adsimulare ex magnitudine caelestium 
arbitrantur. 

Lucos ac nemora consecrant deorumque nominibus 
appellant secretum illud, quod sola reuerentia uident. 

10. Auspicia sortesque ut qui maxime obseruant. 
Sortium consuetudo simplex. uirgam frugiferae ar- 

bori decisam. in surculos amputant eosque notis quibus- 
dam discretos super candidam uestem tenent ac fortuito 
spargunt. mox^ si publice consuletur; sacerdos ciuitatis^ 
sin priuatim, ipse pater familiae, precatus deos caelum- 
que suspiciens^ ter singulos tollit^ sublatos secundum in- 
pressam ante notam interpretatur. Si prohibuerunt^ nulla 
de eadem re in eundem diem consultatio ; sin permissum^ 
auspiciorum adhuc fides exigitur. et illud quidem etiam 
hic notum^ auium uoces uolatusque interrogare : proprium 
gentis equorum quoque praesagia ac monitus experiri. 
Publice aluntur isdem nemoribus ac lucis; candidi et nullo 
mortali opere contacti; quos pressos sacro curru sacerdos 
ac rex uel princeps ciuitatis comitantur hinnitusque ac 
fremitus obseruant. nec ulli auspicio maior fideS; non 
solum apud plebem^ apud proceres^ apud sacerdotes; se 
enim ministros deorum^ illos conscios putant. 

Est et alia obseruatio auspiciorum, qua grauium 
bellorum euentus explorant. 

Eius gentis; cum qua bellum est^ captiuom quoquo 
modo interceptum cum electo popularium suorum; patriis 
quemque armis; committunt : uictoria huius uel illius pro 
praeiudicio accipitur. 

11. De minoribus rebus principes consultant, de 
maioribus omnes^ ita tamen^ ut ea quoquC; quorum penes 
plebem arbitrium est, apud principes pertractentur. 

Coeunt, nisi quid fortuitum et subitum incidit, certis 
diebus, cum aut inchoatur Iima aut impletur; nam agen- 
dis rebus hoc auspicatissimum initiutn credunt. 

Nec dierum numerum, ut nos, sed noctium com- 
putant. sic constituunt, sic condicunt: nox ducere diem 
uidetur. 

Illud ex libertate uitium, quod non simul nec ut 
iussi conueniunt, sed et alter et tertius dies conctatione 
coeuntium absumitur. ut turbae placuit, considunt armati. 

Silentium per sacerdoteS; quibus tum et cohercendi 
ius est, imperatur. mox rex uel princeps, prout aetas 
cuique, prout nobilitas; prout decus bellorum, prout fa- 
cundia est^ audiuntur^ auctoritate suadendi magis quam 
iubendi potestate. si displicuit sententia, fremitu asper- 
nantur; sin placuit; frameas concutiunt: honoratissimum 
adsensus genus est armis laudare. 

12. Licet apud concilium accusare quoque et 
discrimen capitis intendere. distinctio poenarum ex 
delicto. 

Proditores et transfugas arboribus suspendunt; igna- 
uos et inbelles et corpore infames caeno ac palude^ in- 
iecta insuper et crate, mergunt. diuersitas supplicii illuc 
respicit^ tamquam scelera ostendi oporteat; dum puniuntur; 
flagitia abscondi. 

Sed et leuioribus delictis pro modo poenarum equo- 
rum pecorumque numero conuicti multantur. pars mvd^ae 
regi uel ciuitati, pars ipsi, qui uindicatur^ uel propinquis 
eius exoluitur. 

Eliguntur in isdem conciliis et principes, qui iura 
per pagos uicosque reddunt; centeni singulis ex plebe 
comites consilium simul et auctoritas adsunt. 13. Nihil 
autem neque publicae neque priuatae rei nisi armati 
agunt. sed arma sumere non ante cuiquam moris quam 
ciuitas sufFecturum probauerit. tum in ipso concilio 
uel principum aliquis uel pater uel propinquus scuto 
frameaque iuuenem ornant. Haec apud illos toga^ hic 
primus iuuentae honos; ante hoc domus pars uidentur, 
mox rei publicae. 

Insignis nobilitas aut magna patrum merita principis 
dignationem etiam adulescentulis adsignant: ceteris ro- 
bustioribus ac iampridem probatis adgregantur, nec rubor 
inter comites aspici. 

Gradus quin etiam ipse comitatus habet iudicio eius, 
quem sectantur; magnaque et comitum aemulatio, quibus 
primus apud principem suum locus, et principum, cui 
plurimi et acerrimi comites. haec dignitas, haec uires, 
magno semper electorum iuuenum globo circundari; in 
pace decus; in bello praesidium. 

Nec solum in sua gente cuique^ sed apud finitimas 

quoque ciuitates id nomen^ ea gloria est^ si numero ac 
uirtute comitatus emineat. 

Expetuntur enim legationibus et muneribus ornantur 
et ipsa plerumque fama bella profligant. 14. Cum uen- 
tum in aciem, turpe principi uirtute uinci, turpe comi- 
tatui uirtutem principis non adaequare. 

lam uero infame in omnem uitam ac probrosum 
superstitem principi suo ex acie recessisse: illum defen- 
derC; tueri, sua quoque fortia facta gloriae eius adsignare 
praecipuum sacramentum est. 

Principes pro uictoria pugnant, comites pro principe. 

Si ciuitas^ in qua orti sunt^ longa pace et otio tor- 
peat^ plerique nobilium adulescentium petunt ultro eas 
nationeS; quae tum bellum aliquod gerunt^ quia et in- 
grata genti quies et facilius inter ancipitia clarescunt 
magnumque comitatum non nisi ui belloque tueare. 

Exigunt enim principis sui liberalitate illum bella- 
torem equom, illam cruentam uictricemque frameam. 
Nam epulae et^ quamquam incompti^ largi tamen appa- 
ratus pro stipendio cedunt^ materia munificentiae per 
bella et raptus. Nec arare terram aut expectare annum 
tam facile persuaseris^ quam uocare hostem et uolnera 
mereri. Pigrum quin immo et iners uidetur sudore ac- 
quirefe, quod possis sanguine parare. 

15. Quotiens bella non ineunt, non multum uenati- 
bus; plus per otium transigunt dediti somno ciboque; 
fortissimus quisque ac bellicosissimus nihil agens^ dele- 
gata domus et penatium et agrorum cura feminis seni- 
busque et infirmissimo cuique ex familia; ipsi hebent; 
mira diuersitate naturae^ cum idem homines sic ament 
inertiam et oderint quietem. 

Mos est ciuitatibus ultro ac uiritim conferre prin- 
cipibus uel armentorum uel frugum, quod pro honore 
acceptum etiam necessitatibus subuenit. 

Gaudent praecipue finitimarum gentium donis, quae 
non modo a singulis^ sed et publice mittuntur, electi 
equi^ magna arma, phalerae torquesque; iam et pecuniam 
accipere docuimus. 

16. Nullas Germanorum populis urbes habitari satis 
notum est; ne pati quidem inter se iunctas sedes. 

Colunt discreti ac diuersi; ut fons^ ut campus^ ut 
nemus placuit. 

Vicos locant non in nostrum morem conexis et co- 
haerentibus aedificiis; suam quisque domum spatio cir- 
cundat, siue aduersus casus ignis remedium siue inscitia 
aedificandi. 

Ne caementorum quidem apud illos aut tegularum 
usus : materia ad omnia utuntur informi et citra speciem 
aut delectationem. Quaedam loca diligentius inliniunt 
terra ita pura ac splendente; ut picturam ac liniamenta 
colorum imitetur. solent et supterraneos specus aperire 
eosque multo insuper fimo onecant, suffiigium hiemi et 
receptaculum frugibus, quia rigorem frigorum eiusmodi 
lacis (locis codd.) moUiunt: et^ si quando hostis aduenit; 
aperta populatur^ abdita autem et defossa aut ignorantur 
aut eo ipso fallunt; quod quaerenda sunt. 

17. Tegumen omnibus sagum fibula aut, si desit^ 
spina consertum: cetera intecti totos die^ iuxta focum 
atque ignem agunt. 

Locupletissimi ueste distinguntur, non fluitantC; sicut 
Sarmatae ac Parthi, sed stricta et singulos artus expri- 
mente. 

Gerunt et ferarum pelles, proximi ripae neglegenter, 
ulteriores exquisitius, ut quibus nuUus per commercia 
cultus. eligunt feras et detracta uelt^mina spargunt ma- 
culis pellibusque beluarum, quas exterior Oceanus atque 
ignotum mare gignit. nec alius feminis quam uiris ha- 
bitus, nisi quod feminae saepius lineis amictibus uelantur 
eosque purpura uariant, partemque uestitus superioris in 
manicas non extendunt, nudae bracchia ac lacertos; sed 
et proxima pars pectoris patet. 18. quamquam seuer^ 
illic matrimonia, nec ullam morum partem magis lauda- 
ueris. Nam prope soli barbarorum singulis uxoribus 
contenti sunt, exceptis admodum paucis, qui non libidine, 
sed ob nobilitatem plurimis nuptiis ambiuntur. 

Dotem non uxor marito, sed uxori rnaritus offert. 
intersunt parentes et propinqui ac munera probant, mu- 
nera non ad delicias muliebris quaesita nec quibus noua 
nupta comatur, sed boues et frenatum equum et scutum 
cum framea gladioque. In haec munera uxor accipitur. 



— 9 — 

atque inuicem ipsa armorum aliquid uiro adfert. Hoc 
maximum uinculum, haec arcana sacra; hos coniugales 
deos arbitrantur. Ne se muUer extra uirtutum cogita- 
tiones extraque bellorum casus putet^ ipsis incipientis 
matrimonii auspiciis admonetur, uenire se laborum peri- 
culorumque sociam^ idem in pace^ idem in proelio passu- 
ram ausuramque: hoc iuncti boues^ hoc paratus equus^ 
hoc data arma denuntiant. sic uiuendum; sic pariendum: 
accipere se quae liberis inuiolata ac digna reddat, quae 
nurus accipiant rursus , quae ad nepotes referantur. 
19. Ergo saepta pudicitia agunt, nuUis spectaculorum 
illecebris^ nuUis conuiuiorum irritationibus corruptae. 
Litterarum secreta uiri pariter ac feminae ignorant. 

Paucissima in tam numerosa gente adulteria^ quorum 
poena praesens et maritis permissa: abscisis crinibus; nu- 
datam^ coram propinquis expelUt domo maritus ac per 
omnem uicum uerbere agit. Publicatae enim pudicitiae 
nuUa uenia: non forma^ non aetatC; non opibus maritum 
inuenerit. Nemo enim iUic uitia ridet^ nec corrumpere 
et corrumpi saeculum uocatur. Melius quidem adhuc eae 
ciuitateS; in quibus tantum uirgines nubunt et cum spe 
uotoque uxoris semel transigitur. Sic unum accipiunt 
maritum quomodo unum corpus unamque uitam^ ne uUa 
cogitatio ultra^ ne longior cupiditas, ne tamquam maritum, 
sed tamquam matrimonium ament. 

Numerum liberorum finire aut quemquam ex adgnatis 
necare flagitium habetur^ plusque ibi boni mores ualent, 
quam alibi bonae leges. 20. In omni domo nudi ac sor- 
didi in hos artus^ in haec corpora; quae miramur^ excre- 
scunt. sua quemque mater uberibus alit, nec ancilUs ac 
nutricibus delegantur. Dominum ac seruum nuUis edu- 
cationis deUciis dinoscas: inter eadem pecora^ in eadem 
humo degunt^ donec aetas separet ingenuos^ uirtus 
agnoscat. Sera iuuenum uenus; eoque inexhausta pubertas. 
Nec uirgines festinantur. eadem iuuenta^ similis proce- 
ritas; pares ualidaeque miscentur; ac robora parentum 
liberi referunt. 

Sororum fiUis idem apud auunculum qui ad patrem 
honor. Quidam sanctiorem artioremque hunc nexum san- 
guinis arbitrantur et in accipiendis obsidibus magis exi- 

gunt; tamquam etiam animum firmius et domum latius 
teneant. heredes tamen successoresque sui cuique liberi^ 
et nuUum testamentum. Si liberi non sunt^ proximus 
gradus in possessione fratres, patrui^ auonculi. Quanto 
plus propinquorum, quo maior affinium numerus^ tanto 
gratior senectus; nec ulla orbitatis pretia. 

21. Suscipere tam inimicitias seu patris seu propinqui 
quam amicitias necesse est; nec inplacabiles durant: luitur 
enim etiam homicidium certo armentorum ac pecorum 
numero recipitque satisfactionem uniuersa domus^ utiliter 
in publicum^ quia periculosiores sunt inimicitiae iuxta 
libertatem. 

Conuictibus et hospitiis non alia gens efiusius indulget. 
Quemcumque mortalium arcere tecto nefas habetur; pro 
fortuna quisque apparatis epulis excipit. Cum defecere; 
qui modo bospes fuerat monstrator hospitii et comes^ 
proximam domum non inuitati adeunt. nec interest: pari 
humanitate accipiuntur. Notum ignotumque quantum ad 
ius hospitis nemo discernit. abeunti, siquid poposcerit, 
concedere moris; et poscendi inuicem eadem facilitas. 
Gaudent muneribus; sed nec data imputant nec acceptis 
obligantur. 

[Victus inter hospites comis.] 22. statim e somno, 
quem plerumque in diem extrahunt, lauantur, saepius 
calida, ut apud quos plurimum hiems occupat. Lauti 
cibum capiunt: separatae singulis sedes et sua cuique 
mensa. Tum ad negotia nec minus saepe ad conuiuia 
procedunt armati. Diem noctemque continuare potando 
nulli probrum. Crebrae, ut inter uinulentos, rixae raro 
conuiciiS; saepius caede et uulneribus transiguntur. 

Sed et de reconciliandis inuicem inimicis et iungen- 
dis affinitatibus et adsciscendis principibus, de pace deni- 
que ac bello plerumque in conuiuiis consultant, tamquam 
nuUo magis tempore aut ad simplices cogitationes pateat 
animus aut ad magnas incalescat. 

Gens non astuta nec callida aperit adhuc secreta 
pectoris licentia ioci. Ergo detecta et nuda omnium mens 
postera die retractatur, et salua utriusque temporis ratio 
est: deliberant, dum fingere nesciunt, constituunt, dum 
errare non possunt. 

23. Potui umor ex hordeo aut frumento, in quandam 
similitudinem uini corruptus: proximi ripae et uinum 
mercantur. 

Cibi simplices^ agrestia poma, recens fera aut lac 
concretum: sine apparatu^ sine blandimentis expellunt 
famem. Aduersus sitim non eadem temperantia. si indul- 
seris ebrietati suggerendo quantum concupiscunt, haut 
minuB facile uitiis quam armis uincentur. 

24. Genus spectaculorum unum atque in omni coetu 
idem. Nudi iuueneS; quibus id ludicrum est; inter gladios 
se atque infestas frameas saltu iaciunt. exercitatio artem 
parauit, ars decorem; non in quaestum tamen aut mer- 
cedem: quamuis audacis lasciuiae pretium est uoluptas 
spectantium. 

Aleam; quod mirere, sobrii inter seria exercent; tanta 
lucrandi perdendiue temeritate^ ut^ cum omnia defecerunt, 
extremo ac noui^simo iactu de libertate ac de corpore 
contendant. Victus uoluntariam seruitutem adit: quamuis 
iuuenior; quamuis robustior; alligari se ac uenire pa- 
titur. Ea est in re praua peruicacia: ipsi fidem uocant. 
Seruos condicionis huius per commercia tradunt, ut 
se quoque pudore uictoriae exsoluant. 25. Ceteris ser- 
uis non in nostrum morem descriptis per familiam mini- 
steriis utuntur: suam quisque sedem, suos penatis 
regit. Frumenti modum dominus aut pecoris aut uestis 
ut colono iniungit; et seruus hactenus paret. Cetera 
domus officia uxor ac liberi exequuntur. uerberare seruum 
ac uinculis et opere cohercere rarum: occidere solent, 
non disciplina et seueritate; sed impetu et ira, ut inimi- 
cum^ nisi quod impune est. 

Liberti non multum supra seruos sunt: raro aliquod 
momentum in domo^ numquam in ciuitatC; exceptis dum- 
taxat is gentibus^ quae regnantur. Ibi enim et super 
ingenuos et super nobiles ascendunt : apud ceteros impares 
libertini libertatis argumentum sunt. 

26. Faenus agitare et in usuras extendere ignotum ; 
ideoque magis seruatur, quam si uetitum esset. Agri 
pro numero cultorum ab uniuersis uice occupantur, quos 
mox inter se secundum dignationem partiuntur; facili- 
tatem partiendi camporum spatia praebent. Arua per 

annos mutant; et superest ager. nec enim cum ubertate 
et amplitudine soli labore contendunt; ut pomaria conse- 
rant et prata separent aut hortos rigent: sola terrae seges 
imperatur. unde annum quoque ipsum non in totidem 
digerunt species: hiems et uer et aestas intellectum ac 
uocabula habent^ autumni perinde nomen ac bona igno- 
rantur. 

27. Funerum nulla ambitio: id solum obseruatur^ ut 
corpora clarorum uirorum certis lignis crementur. Struem 
rogi nec uestibus nec odoribus cumulant: sua cuique 
arma, quorundam igni et equus adicitur. Sepulchrum 
caespes erigit : monumentorum arduum et operosum hono- 
rem ut grauem defunctis aspemantur. Lamenta ac la- 
crimas citO; dolorem et tristitiam tarde ponunt. Feminis 
lugere honestum est^ uiris meminisse. 

Haec in commune de omnium Germanorum origine 
ac moribus accepimus. Nunc singularum gentium insti- 
tuta ritusquC; quatenus differant; quae nationes e Ger- 
mania in Gallias commigrauerint^ expediam. 

28. Validiores olim Gallorum res fuisse summus 
auctorum diuus lulius tradit, eoque credibile est etiam 
Gallos in Germaniam transgressos : quantulum enim amnis 
obstabat; quo minus^ ut quaeque gens eualuerat; occu- 
paret permutaretque sedes promiscuas adhuc et nulla reg- 
norum potentia diuisas? 

Igitur inter Hercyniam siluam Rhenumque et Moe- 
num amnes Heluetii^ ulteriora Boii^ Gallica utraque gens^ 
tenuere. Manet adhuc Boihaemi nomen signatque loci uete- 
rem memoriam quamuik mutatis cultoribus. Sed utrum 
Arauisci in Pannoniam a Bois; Germanorum natione^ an 
Boi ab Arauiscis in Germaniam commigrauerint; cum 
eodem adhuc sermone institutis moribus utantur^ incertum 
est; quia pari olim inopia ac libertate eadem utriusque 
ripae bona malaque erant. 

Treueri et Neruii circa adfectationem Germanicae 
originis ultro ambitiosi sunt^ tamquam per hanc gloriam 
sanguinis a similitudine et inertia Gallorum separentur. 

Ipsam Rheni ripam haut dubie Germanorum populi 

colunt, Vangiones, Triboci, Nemetes. ne Vbii quidem, 
quamquam Romana colonia esse meruerint ac libentius 
Agrippinenses conditoris sui nomine uocentur, origine 
erubescunt, transgressi olim et experimento fidei super 
ipsam Bheni ripam conlocati, ut arcerent, non ut custo- 
direntur. 

29. Omnium harum gentium uirtute praecipui Bataui 
non multum ex ripa, sed insulam Rheni amnis colunt, 
Chattorum quondam populus et seditione domestica in eas 
sedes transgressus, in quibus pars Romani imperii fierent. 
manet honos et antiquae societatis insigne ; nam nec tri- 
butis contemnuntur nec publicanus atterit: exempti one- 
ribus et collationibus et tantum in usum proeliorum se- 
positi uelut tela atque arma bellis reseruantur. 

Est in eodem obsequio et Mattiacorum gens ; protulit 
enim magnitudo populi Romani ultra Rhenum ultraque 
ueteres terminos imperii reuerentiam. ita sede finibusque 
in sua ripa, mente animoque nobiscum agunt, cetera si- 
miles Batauis, nisi quod ipso adhuc terrae suae solo et 
caelo acrius animantur. 

Non numerauerim inter Germaniae populos, quam- 
quam trans Rhenum Danuuiumque consederint, eos qui 
Decumathes agros exercent: leuissimus quisque Gallorum 
et inopia audax dubiae possessionis solum occupauere; 
mox limite acto promotisque praesidiis sinus imperii et 
pars prouinciae habentur. 

30. Vltra hos Chatti initium sedis ab Herquinio saltu 
inchoant, non ita effiisis ac palustribus locis, ut ceterae 
ciuitates^ in quas Germania patescit: durant siquidem 
colles, paulatim rarescunt, et Chattos suos saltus Her- 
quinius prosequitur simul atque deponit. duriora genti 
corpora, stricti artus, minax uoltus et maior animis uigor. 
Multum, ut inter Germanos, rationis ac sollertiae : prae- 
ponere electos, audire praepositos, nosse ordines, intelle- 
gere occasiones, diflFerre impetus, disponere diem, uallare 
noctem, fortunam inter dubia, uirtutem inter certa nume- 
rare, quodque rarissimum nec nisi Romanae disciplinae 
concessum, plus reponere in duce quam in exercitu. omne 
robur in pedite, quem super arma ferramentis quoque et 
copiis onerant: alios ad proelium ire uideas, Chattos ad 

bellum. rari excursus et fortuita pugna. equestrium 
sane uirium id proprium, cito parare uictoriam, cito ce- 
dere : uelocitas iuxta formidinem y conctatio propior con- 
stantiae est. 31. Et aliis Germanorum populis usurpatum 
raro et priuata cuiusque audentia apud Chattos in con- 
sensum uertit^ ut primum adoleuerint^ crinem barbamque 
submittere, nec nisi hoste caeso exuere uotiuum obliga- 
tumque uirtuti oris habitum. super sanguinem et spolia 
reuelant frontem, seque tum demum pretia nascendi re- 
tulisse dignosque patria ac parentibus ferunt: ignauis et 
inbellibus manet squalor. fortissimus quisque ferreum 
insuper anulum (ignominiosum id genti) uelut uinculum 
gestat, donec se caede hostis absoluat. 

Plurimis Chattorum hic placet habitus^ iamque canent 
insignes et hostibus simul suisque monstrati. omnium 
penes hos initia pugnarum; haec prima semper acies, uisu 
noua; nam ne in pace quidem cultu mitiore mansue- 
scunt. nuUi domus aut ager aut aliqua cura: prout ad 
quemque uenere, aluntur, prodigi alieni, contemptores sui^ 
donec exsanguis senectus tam durae uirtuti impares faciat. 

32. Proximi Chattis certum iam alueo Rhenum 
quique terminus esse sufficiat Vsipi ac Tencteri colunt. 
Tencteri super solitum bellorum decus equestris discipli- 
nae arte praecellunt; nec maior apud Chattos peditum 
laus; quam Tencteris equitum. Sic instituere maiores, 
posteri imitantur. Hi lusus infantium, haec iuuenum 
aemulatio, perseuerant senes. inter familiam et penates 
et iura successionum equi traduntur: excipit filius, non 
ut cetera maximus natu, sed prout ferox bello et melior. 

33. luxta Tencteros Bructeri olim occurrebant; nunc 
Chamauos et Angriuarios immigrasse narratur pulsis Bruc- 
teris ac penitus excisis uicinarum consensu nationum; seu 
superbiae odio seu praedae dulcedine seu fauore quodam 
erga nos deorum ; nam ne spectaculo quidem proelii inui- 
dere. super .LX. milia non armis telisque Romanis, sed 
quod magnificentius est, oblectationi oculisque ceciderunt. 
maneat, quaeso, duretque gentibus^ si non amor nostri^ 
at certe odium sui, quando urgentibus imperii fatis nihil 
iam praestare Fortuna maius potest quam hostium dis- 
cordiam. 

34. Angriuarios et Chamauos a tergo Dulgubnii 
(Dulcubimi, Dulcubuni, Dulgibini) et Chasuarii cludunt 
aliaeque gentes haut perinde memoratae, a fronte Frisi 
excipiunt. maioribus minoribusque Frisis uocabulum est 
ex modo uirium. utraeque nationes usque ad Oceanum 
Rheno praetexuntur ambiuntque inmensos insuper lacus 
et Romanis classibus nauigatos. ipsum quin etiam Oce- 
anum illa temptauimus; et superesse adhuc Herculis co- 
lumnas fama uolgauit, siue adiit Hercules, seu quicquid 
ubique magnificum est, in claritatem eius referre con- 
sensimus. nec defuit audentia Druso Germanico: sed 
obstitit Oceanus in se simul atque in Herculem inquiri. 
mox nemo temptauit, sanctiusque ac reuerentius uisum 
de actis deorum credere quam scire. 

35. Hactenus in occidentem Germaniam nouimus. 
in septentrionem ingenti flexu redit. ac primo statim 
Chaucorum gens^ quamquam incipiat a Frisis ac partem 
litoris occupet, omnium, quas exposui, gentium lateribus 
obtenditur, donec in Chattos usque sinuetur. Tam in- 
mensum terrarum spatium non tenent tantum Chauci, sed 
et implent, populus inter Gernaanos nobilissimus, quique 
magnitudinem suam malit iustitia tueri. sine cupiditatC; 
sine inpotentia, quieti secretique nulla prouocant bella, 
nullis raptibus aut latrociniis populantur. Id praecipuum 
uirtutis ac uirium argumentum est, quod, ut superiores 
agant, non per iniurias adsequuntur; prompta tamen om- 
nibus arma ac, si res poscat, exercitus; plurimum uiro- 
rum equorumque, et quiescentibus eadem fama. 

36. In latere Chaucorum Chattorumque Cherusci 
nimiam ac marcentem diu pacem inlacessiti nutrierunt: 
idque iucundius quam tutius fuit, quia inter impotentis et 
ualidos falso quiescas : ubi manu agitur, modestia ac pro- 
bitas nomine superiores sunt. ita qui olim boni aequi- 
que Cherusci, nunc inertes ac stulti uocantur: Chattis 
uictoribus fortuna in sapientiam cessit. 

Tracti ruina Cheruscorum et Fosi, contermina gens, 
aduersarum rerum ex aequo socii sunt, cum in secundis 
minores fuissent. 

37. Eundem Germaniae sinum proximi Oceano 
Cimbri tenent, parua nunc ciuitas, sed gloria ingens. 

ueterisque famae lata uestigia manent^ utraque ripa 
castra ac spatia^ quorum ambitu nunc quoque metiaris 
molem manusque gentis et tam magni exitus fidem. 

Sescentesimum et .XL. annum urbs nostra agebat^ 
cum primum Cimbrorum audita sunt arma^ Caecilio Me- 
tello et Papirio Carbone consulibus. ex quo si ad alte- 
rum imperatoris Traiani consulatum computemus, ducenti 
ferme et decem anni coUiguntur: tam diu Germania 
uincitur. 

Medio tam longi aeui spatio multa inuicekn damna. 
non Samnis; non Poeni^ non Hispaniae Galliaeue, ne 
Parthi quidem saepius admonuere: quippe regno Arsacis 
acrior est Germanorum libertas. Quid enim aliud nobis, 
quam caedem Crassi, amisso et ipse Pacoro infra Venti- 
dium deiectus oriens obiecerit? at Germani Carbone et 
Cassio et Scauro Aurelio et Seruilio Caepione, Ow.que 
Mallio fusis uel captis quinque simul consularis exercitus 
populo Romano, Varum trisque cum eo legiones etiam 
Caesari abstulerunt; nec impune C. Marius in Italia^ diuus 
lulius in Gallia, Drusus ac Nero et Germanicus in suis 
eos sedibus perculerunt. mox ingentes C. Caesaris minae 
in ludibrium uersae. inde otium, donec occasione dis- 
eordiae nostrae et ciuilium armorum expugnatis legionum 
hibernis etiam Gallias affectauere; ac rursus pulsi iam 
proximis temporibus triumphati magis quam uicti sunt. 

38. Nunc de Sueftis dicendum est, quorum non una, 
ut Chattorum Tencterorumue, gens; maiorem enim Ger- 
maniae partem optinent; propriis adhuc nationibus nomi- 
nibusque discreti, quamquam in commune Suefti uocentur. 

Insigne gentis obliquare crinem nodoque substringere : 
sic Suebi a ceteris Germanis, sic Sueiorum ingenui a 
seruis separantur. In aliis gentibus; seu cognatione ali- 
qua Sueiorum seu^ quod saepius accidit^ imitatione; rarum 
et intra iuuentae spatium^ apud Sue&os usque ad canitiem 
horrentem capillnm retro seponunt, ac saepe in ipso solo 
uertice religant ; principes et ornatorem habent. ea cura 
formaC; sed innoxiae; neque enim ut ament amenturuC; 
in altitudinem quandam et terrorem adituri bella compti 
ut hostium oculis ornantur. 

39. Vdtustissimos seii nobilissinios Sue&orum Sem- 
nones memorant; fides antiquitatis religione firmatur. 
stato tempore in siluam auguriis patruum et prisca for- 
midine sacram omnes eiusdemque sanguinis populi lega- 
tionibus coeunt caesoqtie publice homine celebrant barbari 
ritus borrenda primordia. Est et alia luco reuerentia: 
nemo nisi uinculo ligatus ingreditur, ut minor et potesta- 
tem numinis prae se ferens. si forte prolapsus est, at- 
tolli et insurgere baud licitum: per humum euoluontur. 
eoque omnis superstitio respicit^ tamquam inde initia 
gentis^ ibi regnatur omnium deus^ cetera subiecta atque 
parentia. adicit auctoritatem fortuna Semnonum : centum 
pagis habitar^ dicuntur, magnoque corpore efficitur^ ut 
se Sue&orum caput credant. 

40. Contra Langobardos paucitas nobilitat: plurimis 
ac ualentissimis nationibus cincti non per obsequium; sed 
proeliis ac periclitando tuti sunt. 

Reudigni deinde et Auiones et Anglii et Varini et 
Eudoses et Suardones et JSiiithones fluminibus aut siluis 
muniuntur. nec quicquam notabile in singulis^ nisi quod 
Mammun Ertham^ id est Terram Matrem^ colunt eamque 
interuenire rebus bominum^ inuehi populis arbitrantur. 

Est in insula Oceani castum nemus, dicatumque in 
eo uehiculum ueste contectum^ attingere uni sacerdoti 
concessum. is adesse penetrali deam intellegit uectamque 
bubus feminis multa cum ueneratione prosequitur. laeti 
tunc dies^ festa loca^ quaecumque aduentu hospitioque 
dignatur. non bella ineunt, non arma sumunt; clausum 
omne ferrum; pax et quies tunc tantum nota^ tunc tan- 
tum amata, donec idem sacerdos satiatam conuersatione 
mortalium deam templo reddat. mox uehiculum et uestes 
et; si credere uelis; numen ipsum secreto lacu abluitur. 
Serui ministrant; quos statim idem lacus haurit. arcanus 
hinc terror sanctaque ignorantia; quid sit illud^ quod tan- 
tum perituri uident. 

41. Et haec quidem pars Sueborum in secretiora 
Germaniae porrigitur: propior^ ut quomodo paulo ante 
Rhenum^ sic nunc Danuuium sequar^ Hermundurorum 
ciuitas; fida Bomanis; eoque solis Germanorum non in 
ripa commercium^ sed penitus atque in splendidissima 

Tsciti Oermanla. 2 

Raetia^ prouinciae colonia. pa&sim sine castode transeunt; 
et cum ceteris genrtibus arma modo castraque nostra ostenda- 
mus; bis domos uillasque patefecimus non concupiscentibus. 

In Hetmunduris Albis oritur^ flumen inclitum et no- 
tum olim; nunc tantum auditur. 42. luxta Hermunduros 
Faristi ac deinde Marcomani et «Quadi agunt. praecipua 
Marcomanorum gloria uiresquo; atque ipsa etiam sedes 
ptilsis olim Bois uirtute parta, nec Faristi Quadiue de- 
generant: eaque Germaniae uelut frons est^ quatenns 
Da^nuuio peragitur. 

Marcomanis Quadisque usque ad nostram memoriam 
reges mansere ex gente ipsorum, nobile Marobodui et 
Tudri genus ; iam et externos patiuntur. sed uis et po- 
tentia regibus ex auctoritate Romana: raro armis noslriS; 
satepius pecUriia iuuantur^ nec minus ualent. 

43. Retro Marsigni, Ootini, Osi, Buri terga Marco- 
manorum Quadorumque cludunt. e quibus Marsigni et 
Buri sermone cultuque Suefeos referunt. Cotinos Gallica, 
Osos Pannonica lingua coarguit non esse Germanos, et 
quod tributa patiuntur: partem tributorum Sarmatae; 
pa^em Quadi ut alienigenis inponunt. Cotini; quo magis 
pttdeat, et ferrum effodiunt. omnesque hi populi pauca 
campestrlum^ ceterum saltus et uertices montium iugum- 
que insederunt. dirimit enim scinditque Suebiam conti- 
nuum montium iugum, ultra quod plurimae gentes agunt^ 
ex quibus latissime patet Ltiegiorum nomen in plures 
cittitat^s diffusum. ualentissimas nominasse sufficiet^ 
Hiarios; Hdueconas, Manimos^ HelisioS; Nahanarualos. 
apud Nahanarualos antiquae religionis lucus ostenditur. 
praei^idet <sacerdos muliebri ornatu^ sed deos interpretatione 
Romana Ca^^torem PoIIucemque memorant. ea uis numini^ 
nomen Alcis. nulla simulaora^ nullum peregrinae superati- 
tionis uestigium; ut fratres tamen^ ut iuuenes uenerantur. 

O^tterUm Haxii super uires, quibus enumeratos paulo 
ante populos antecedunt; truc^s insitae feritati arte ac 
'tempore lenocinantur : nigra scuta; tincta corpora; atras 
%ul proelia noctes legunt ipsaque formidine atque umbra 
ferialis e&ercitus terrorem inferunt, nullo hostium susti- 
tiente nonum ac uelut infernum aspectum; nam primi in 
<^ttinibus proeliis oculi uincuntur. 

Trans Ljgios Gothones regnantijir p^i;Qq ia^i adduc* 
tius quam ceterae Germanorum gentes; no^dum tam^n 
supra libertatem. 

Protinus deinde ab Oceano Rugii et Lemou^. om- 
niumque harum gentium insigne rotunda scuta, breues 
gladii, et erga reges obsequium. 

44. Suionum hinc ciuitates ipsae in Oceano praeter 
uiros armaque classibus ualent. Form^. nauium eo differt, 
quod utrimque prora paratam semper appulsui frputem 
agit. Nec uelis ministrantur nec remos in or^inem la- 
teribus adiungunt: solutum^ ut in quibusdam fluminupi; 
et mutabilc; ut res poscit^ binc uel illinc remigi^m. 

Est apud illos et opibus honoS; eoque unus imperitat, 
nullis iam exceptionibus^ non precario iure paren^. nec 
arma, ut apud ceteros Germanos^ in promiscuo, sed clausa 
sub custode^ et quidem seruO; quia subitos hostium in- 
cursus prohibet Oceanus^ otiosa^ porro armatorum manus 
facile lasciuiunt: enimuero neque nobilem neque ingen^vim^ 
ne libertinum quidem armis praeponere regia utilitas e^t. 

45. Trans Suionas aliud mare^ pigrum ac prope in- 
motum^ quo cingi cludique terrarum orbem hinc fides^ 
quod extremus cadentis is^m solis fulgor in qrtus edurat 
adeo claruS; ut sidera hebetet ; sonum insuper emergentis 
audiri formasque deorum et radios capitis aspici persuasio 
adicit. illuc usquC; et fama uerai tantum natura. 

Ergo iam dextro Sue&ici maris litore Aestiorum 
gentes adluuntur^ quibus ritus habitusque Sue&orum, lipgUf^ 
Britannicae propior. matrem deum uener^ntur. insigne 
superstitionis formas aprorum gestant: id pro armis ho- 
mmumque tutela securum deae cultorem etiam inter ho- 
stis praestat: rarus ferri^ frequens fustiup usus. frumenti^ 
!ii ceterosque fructus patieptius quf^m pro solita Germano- 

ry rum inertia laborant. sed et m^ire scrutantur^ ac soli 

omnium sucinum; quod ipsi glesum uocant^ inter uada 
atque in ipso litore legqnt. nec quae natura^ quaeue 
ratio gignat; ut barbaris^ quaesitum compertumi(Pi iiw 
quin etiam inter ceterp, eieotamenta maris iacebat; donec 
^}fi luxuria nostra dedit nomen. ipsis in nullo usu: ru4^ 

^ legitur, informe perfertur, pretiumqujB miraptps accipiunt|. 

^: sucum tamen arborum esse intell^gas^ quia terrena quae- 

dam atqae etiam uolucria animalia plerumque interlucent^ 
quae implicata t^more mox durescente materia cluduntur. 
Fecundiora igitur nemora lucosque^ sicut orientis secretiS; 
ubi tura billsamaque sudantnr^ ita occidentis insulis terris- 
que inesse crediderim^ quae uicini solis radiis expressa atque 
liquentia in proximum mare labuntur ac ui tempestatum in 
aauersa litora exundant. si naturam sucini admoto igne 
tempteS; in modum taedae accenditur alitque flammam 
pinguem et olentem^ mox ut in picem resinamue lentescit. 

Suionibus Sitonum gentes continuantur. cetera si- 
miles uno differunt^ quod femina dominatur: in tantum 
non modo a libertate, sed etiam a seruitute degenerant. 
Hic Sue&iae fines. 

46. Peucinorum Venethorumque et Fennorum na- 
tiones Germanis an Sarmatis adscribam dubito^ quam- 
quam Peucini^ quos quidam Bastarnas uocant^ sermone 
cultu sede ac domiciliis ut Germani agunt. sordes om- 
nium ac torpor procerum conubiis mixtos non nihil in 
Sarmatarum habitum foedan^. Venethi multum ex mori- 
bus traxerunt. nam quicquid inter Peucinos Fennosque sil- 
uarum ac montium erigitur latrociniis pererrant : hi tamen 
inter Germanos potius referuntur^ quia et domos fingunt et 
scuta gestant et pedt^um usu ac pernicitate gaudent^ quae 
omnia diuersa Sarmatis sunt in plaustro equoque uiuentibus. 

Fennis mira feritaS; foeda paupertas: non arma, non 
equi; non penates; uictui herba; uestitui pelles, cubile 
humus: solae in sagittis speS; quas inopia ferri ossibus 
asperant. idemque uenatus uiros pariter ac feminas alit; 
passim enim comitantur partemque praedae petunt. nec 
aliud infantibus ferarum imbriumque suflugium; quam ut 
in aliquo ramorum nexu contegantur: huc redeunt iuuenes; 
hoc senum receptaculum. sed beatius arbitrantur^ quam 
ingemere agris, inlaborare domibus; suas alienasque fortu- 
nas spe metuque uersare. securi aduersus homines^ se- 
curi aduersus deos^ rem difficillimam adsecuti sunt; ut illis 
ne uoto quidem opus esset. 

Cetera iam fabulosa. Hellusios et Etionas ora ho- 
minum uoltusque; corpora atque artus ferarum gerere. 
quod ego ut incompertum in medium relinquam. 

